Az 1987–1990-es sakkvilágbajnoksági ciklusban a szabadkai zónaközi versenyen az első helyen végezve – holtversenyben a magyar Sax Gyulával és az angol Jon Speelmannal – jutott be ismét a világbajnokjelöltek versenyébe. A párosmérkőzéses szakaszban az első körben 3,5–1,5 arányban győzött Sax Gyula ellen, a negyeddöntőben azonban kikapott honfitársától, Jon Speelmantól 3,5–1,5-re.